
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 1349 


7 Νοεμβρίου 2000 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Κατάρτιση του Κανονισμού Εσωτερικής Υπηρεσίας 

του Εφετείου Λαμίας. 1 

Έκδοση Χάρτη Υποχρεώσεων προς τον Καταναλωτή 

των οδηγών Ε.Δ.Χ. αυτοκινήτων. 2 

Σύσταση δημοτικού νομικού προσώπου στο Δήμο Εύ¬ 
οσμου του Ν. Θεσσαλονίκης με την επωνυμία «Α' 

Δημοτικός Παιδικός Σταθμός». 3 

Σύσταση δημοτικού νομικού προσώπου στο Δήμο Εύ¬ 
οσμου του Ν. Θεσσαλονίκης με την επωνυμία «Β' 

Δημοτικός Παιδικός Σταθμός». 4 

Σύσταση δημοτικού νομικού προσώπου στο Δήμο Εύ¬ 
οσμου του Ν. Θεσσαλονίκης με την επωνυμία «Γ 

Δημοτικός Παιδικός Σταθμός». 5 

Σύσταση δημοτικού νομικού προσώπου στο Δήμο Εύ¬ 
οσμου του Ν. Θεσσαλονίκης με την επωνυμία «Δ' 
Δημοτικός Παιδικός Σταθμός». 6 


ΑΠΟΦΑΣΕΙ Σ 

Αριθ. 135440 (1) 

Κατάρτιση του Κανονισμού Εσωτερικής Υπηρεσίας του 
Εφετείου Λαμίας. 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

1. Τις διατάξεις: 

α) Του άρθρου 17 του Ν. 1756/1988 «Κώδικας Οργανι¬ 
σμού Δικαστηρίων και κατάστασης Δικαστικών Λειτουρ¬ 
γών» όπως αντικαταστάθηκε από το άρθρο 5 του Ν. 
1868/1989 και όπως τελικά αντικαταστάθηκε η παράγρα¬ 
φος 2 του άρθρου 17 του Ν. 1756/1988 εκ νέου με την πα¬ 
ράγραφο 4 του άρθρου 3 του Ν. 2479/1997. 

β) Του άρθρου 29Ατου Ν. 1558/1985 (ΑΊ37) όπωςπρο- 
σετέθηκε με το άρθρο 27 του Ν. 2081/1992 (Α' 154) και 
τροποποιήθηκε με το άρθρο 1 παρ. 2α του Ν. 
2469/1997(Α' 38). 

2. Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη σε βάρος του κρατικού προ¬ 
ϋπολογισμού. 


3. Το υπ’ αριθ. 123/18.5.2000 έγγραφο του Εφετείου Λα¬ 
μίας. 

4. Το υπ’ αριθ.729/21.9.2000 έγγραφο του Αρείου Πά¬ 
γου (ΤμήμαΣυμβουλίων), αποφασίζουμε: 

Τη δημοσίευση στην Εφημερίδα της Κυβερνήσεως της 
κατάρτισης του Κανονισμού Εσωτερικής Υπηρεσίας του 
Εφετείου Λαμίας, όπως διαμορφώθηκε με την υπ’ αριθ. 
17/2000 απόφαση της Ολομέλειας του Αρείου Πάγου, 
μετά από παραπομπή σ’ αυτήν από τον Υπουργό Δικαιο- 
σύνηςτηςυπ’ αριθ.2/2000απόφασηςτηςΘλομέλειαςτου 
Εφετείου Λαμίας που αφορά την κατάρτιση του Κανονι¬ 
σμού Εσωτερικής Υπηρεσίας του Δικαστηρίου αυτού την 
οποία και τροποποιεί σε ότι αφορά τη μη εκδίκαση κατε- 
πειγουσών πολιτικών υποθέσεων κατά την περίοδο των 
δικαστικών διακοπών (άρθρο 23 Α εδ.α') 

ΓΙΑ ΤΟΥΣ ΛΟΓΟΥΣ ΑΥΤΟΥΣ 

Η Ολομέλεια του Δικαστηρίου προχώρησε ύστερα από 
διαλογική συζήτηση και διάσκεψη στην κατάρτιση του κα¬ 
νονισμού εσωτερικής υπηρεσίας του Εφετείου Λαμίας το 
περιεχόμενο του οποίου έχει ως εξής: 

ΑΡΘΡΟ 1 

Τα Τμήματα του Δικαστηρίου τούτου (Εφετείου Λαμίας) 
και αντίστοιχα της γραμματείας του ορίζονται σε δύο δη¬ 
λαδή ΠΟΛΙΤΙΚΟ και ΠΟΙΝΙΚΟ. 

ΑΡΘΡΟ 2 

Αντικείμενο, στελέχωση και χρόνος συνεδρίασης των 
τμημάτων του Δικαστηρίου. 

Α. ΠΟΛΙΤΙΚΟ ΤΜΗΜΑ: 

Τούτο θα εκδικάζειτις πολιτικές υποθέσεις, επί εφέσε¬ 
ων όλων των διαδικαστικών, καθώς και τις λοιπές υποθέ¬ 
σεις που υπάγονται στη δικαιοδοσία και αρμοδιότητάτου 
και θα συνεδριάζει την δεύτερη εργάσιμη Τρίτη κάθε μή¬ 
να ως και την πρώτη Τ ρίτη μετά την 16η Σεπτεμβρίου εκά- 
στου έτους και ώρα ΙΟ.ΟΟ', με συμμετοχή όλων των δικα¬ 
στών, στην προσδιορισμένη με πράξη του Προϊσταμένου 
του Εφετείου αίθουσα. Κατά την περίοδο των δικαστικών 
διακοπών (1 Ιουλίου έως 15 Σεπτεμβρίου) θα δικάζει κατ’ 
εξαίρεση σε μία ή περισσότερες δικάσιμους πολιτικές 
υποθέσειςτις οποίες ο Πρόεδροςτου Δικαστηρίου ή ο νό¬ 
μιμος αναπληρωτής του θα χαρακτηρίζει ως κατεπείγου- 
σες (απόφαση υπ’ αριθ. 17/2000 της Ολομέλειας του 
Αρείου Πάγου). Κατ’ εξαίρεση δεν θα ορίζονται πολιτικές 

συνεδριάσεις α) κατά τις ημέρες που συμπίπτει με νόμιμη 
αργία και β)κατάτη Μ. Εβδομάδα και την Εβδομάδα της 
Διακαινησίμου. Ο συνολικός αριθμόςτων υποθέσεωνπου 
θα προσδιορίζονται προς εκδίκαση, δεν πρέπει να υπερ¬ 
βαίνει τις τριάντα έξι (36), κατά δικάσιμο και σε εξαιρετι¬ 
κές περιπτώσεις, κατά την κρίση της Προέδρου Εφετών, 
τις σαράντα (40) κατ’ανώτατο όριο. 

Β’ ΠΟΙΝΙΚΟ ΤΜΗΜΑ: 

Τούτο θα συνεδριάζει: α)Την επομένη ημέρα της ως 
άνω ορισθείσας ημέρας Πολιτικής συνεδρίασης (δηλαδή 
Τετάρτη) κάθε μήνα προς εκδίκαση των υποθέσεων αρ¬ 
μοδιότητας, Πενταμελούς Εφετείου ή Μικτού Ορκωτού 
Εφετείου, β) Την εργάσιμη Τρίτη, κάθε μήνα που έπεται 
της ως άνω Τρίτης που ορίσθηκε για τις πολιτικές υποθέ¬ 
σεις προς εκδίκαση υποθέσεων αρμοδιότητας Τριμελούς 
Εφετείου (εφέσεων και ανηλίκων) και γ) την εργάσιμη Πέ¬ 
μπτη της ιδίας εβδομάδας που ορίσθηκε ως άνω υπό στοι¬ 
χείο «β» προς συνεδρίαση του Τριμελούς Εφετείου Εφέ¬ 
σεων προς εκδίκαση των υποθέσεων του Τριμελούς Εφε¬ 
τείου Κακουργημάτων. Τα ανωτέρω Δικαστήρια θα 
συνεδριάζουν την 09.00 στην ανωτέρω αίθουσα. 

Κατ’ εξαίρεση, δεν θα ορίζονται ποινικές συνεδριάσεις 
α) το διάστημα των δικαστικών διακοπών (από 1η Ιουλίου 
μέχρι και 15 Σεπτεμβρίου) εκτός αν η Ολομέλεια του Δι¬ 
καστηρίου, κατά την κατάρτιση των τμημάτων διακοπών, 
ορίσει διαφορετικά με τη σχετική απόφασή της, β) από 20 
Δεκεμβρίου μέχρι και 7 Ιανουάριου καιγ) κατά τη Μεγάλη 
Εβδομάδα καιτηνΕβδομάδατηςΔιακαινησίμου και δ) ότε 
οι ανωτέρω ημέρα συμπίπτει με νόμιμη αργία. 

Ο αριθμός των υποθέσεων που θα προσδιορίζονται 
προς εκδίκαση: α) στο Τριμελές Εφετείο, δεν πρέπει να 
υπερβαίνει, σε κάθε δικάσιμο τις είκοσι (20) συνολικά, 
όταν πρόκειται για εφέσεις, για υποθέσεις επί πλημμελη¬ 
μάτων τις δέκα (10),αν πρόκειται για υποθέσεις κακουρ¬ 
γημάτων, που εισάγονται σε πρώτο βαθμό, β) στο Πεντα¬ 
μελές Εφετείο, δεν πρέπει να υπερβαίνει τις επτά (7) και 
γ) στο Μικτό Ορκωτό Εφετείο τη μία (1) και στο Εφετείο 
Ανηλίκων τις τρεις (3). 

ΑΡΘΡΟ 3. 

ΟΛΟΜΕΛΕΙΑ 

Η Ολομέλεια του Δικαστηρίου, αποτελείται από όλους 
τους Δικαστές και συγκαλείται από τον Πρόεδρο αυτού, ο 
οποίος και προεδρεύει στη συνεδρίασή της, σύμφωνα με 
το άρθρο 14 Ν. 1868/1999. Η Ολομέλεια συγκαλείται με 
έγγραφη πρόσκληση του Προέδρου, όπου αναφέρονται 
τα προς συζήτηση θέματα, η οποία γνωστοποιείται στα 
μέλη της, με κάθε πρόσφορο τρόπο, πέντε (5) τουλάχι¬ 
στον ημέρες πριν από τη συνεδρίαση. Σε εντελώς επεί¬ 
γουσες περιπτώσεις, η πρόσκληση μπορεί να είναι προ¬ 
φορική και άμεση. 

ΑΡΘΡΟ 4. 

ΓΡΑΜΜΑΤΕΙΑ ΤΟΥ ΕΦΕΤΕΙΟΥ 
Α'ΠΟΛΙΤΙΚΟ ΤΜΗΜΑ: 

Από το προσωπικό του τμήματος αυτού, θα εκτελούνται 
όλες οι εργασίες που σχετίζονται με την προδικασία, την 
εκδίκαση, των κάθε φύσης πολιτικών υποθέσεων, που 
προβλέπονται από τον Κώδικα Πολιτικής Δικονομίας και 
τους συναφείς νόμους, την καθαρογραφή των αποφάσε¬ 
ων που θα εκδίδονται, χορήγηση απογράφων, άσκηση εν¬ 
δίκων μέσων κ.τ.λ., καθώς και όσες άλλες εργασίες θα 


ανατίθεται στο προσωπικό αυτό από τον Προϊστάμενο 
του Εφετείου (συμμετοχή σε συμβούλια, σύνταξη μισθο- 
λογικών καταστάσεων προσωπικού κ.τ.λ.). Γιατην εύρυθ¬ 
μη λειτουργία του τμήματος αυτού πρέπει να τηρούντο τα 
ακόλουθα βιβλία: 1) Κατάθεσης εφέσεων και λοιπών δι¬ 
κογράφων ενδίκων μέσων με ευρετήρια, 2) Πινάκια Τρι¬ 
μελούς και Πενταμελούς Πολιτικού Εφετείου, 3) Ορισμού 
δικασίμων, 4) Ενδίκων μέσων κατ’ αποφάσεων (αναιρέσε¬ 
ων, αναψηλαφήσεων και ανακοπών), 5) Εγγράφων Προ¬ 
δικασίας, 6) Δημοσίευσης αποφάσεων με αλφαβητικό 
ευρετήριο και βιβλίο εισηγητών, 7) Πράξεων Δικαστηρί¬ 
ου, 8) Πιστοποιητικών, 9) Πρακτικών Δικαστηρίων, 10) 
Ορκοδοσιών διαδίκων, 11) Σύντμησης ή παράτασης προ¬ 
θεσμιών, 12) Μειοψηφιών, 13) Κατάθεσης Γραμματίων 
Παρακαταθηκών, 14) Απογράφων και 15) Παραίτησης 
από ένδικα μέσα. 

Ο Προϊστάμενος και οι λοιποί υπάλληλοι, που υπηρε¬ 
τούν στο Τμήμα αυτό, τηρούντο Αρχείο στο οποίο περι¬ 
λαμβάνονται όλες οι πολιτικές αποφάσεις, από την έναρ¬ 
ξη της λειτουργίας του Εφετείου, τα ευρετήρια των απο¬ 
φάσεων αυτών, καθώς και τις προτάσεις, εφέσεις, 
πρακτικά και λοιπά έγγραφα. 

Β'ΠΟΙΝΙΚΟ ΤΜΗΜΑ 

Από το προσωπικό του τμήματος αυτού, θα εκτελούνται 
όλες οι εργασίες που προβλέπονται από τον Κώδικα Ποι¬ 
νικής Δικονομίας και συναφείς νόμους και σχετίζονται με 
την εκδίκαση, την πάσης φύσεως ποινικών υποθέσεων και 
την έκδοση των βουλευμάτων, την καθαρογραφή των 
αποφάσεων και των βουλευμάτων που θα εκδίδονται, τη 
φύλαξη των πειστηρίων, την εκκαθάριση και είσπραξη 
των χρηματικών ποινών και όσων άλλων μετατρέπονται 
σε χρηματικές, καθώς και όσες εργασίες θα ανατίθενται 
στο προσωπικό αυτό, από τον Προϊστάμενο του Εφετείου 
[ συμμετοχή σε συμβούλια, σύνταξη μισθολογικών κατα¬ 
στάσεων προσωπικού κ.τ.λ.). Για την εύρυθμη λειτουργία 
του τμήματος αυτού, πρέπει να τηρούνται τα ακόλουθα 
βιβλία: 1) Αποφάσεων Τριμελούς Εφετείου και Εφετείου 
Ανηλίκων, 2) Πενταμελούς, 3) Μικτού Ορκωτού, 4) Ενδί¬ 
κων μέσων (εφέσεων - αναιρέσεων), 5) Αιτήσεων ακύρω¬ 
σης διαδικασίας, 6) Πειστηρίων, 7) Καταχώρησης αιτήσε¬ 
ων έκδοσης αντιγράφων και πιστοποιητικών, 8) Συντασ- 
σομένων δελτίων Ποινικού Μητρώου, 9) Εκπτώσεων και 
αποδόσεων εγγυήσεων, 10) Απογράφων, 11) Ειδικό βι¬ 
βλίο καταχώρησης καθαρογραμμένων αποφάσεων (άρ¬ 
θρο 473 παρ.3 ΚΠΔ όπως προστέθ. με το άρθρο 9 του Ν. 
969/1979,12) Λιπενόρκων και λιπομαρτύρων, 13) Ανακο¬ 
πών και λιπομαρτυριών, 14) Αναβλητικών, αποφάσεων και 
15) Απολήψιμων (Α' και Β’ Τόμοι). 

Επίσης, ειδικά για τα βουλεύματα, θα πρέπει να τηρού¬ 
νται τα εξής βιβλία: 1) Προτάσεων Εισαγγελέως, 2) Βου¬ 
λευμάτων, 3) Αναιρέσεων, 4) Παραίτησης από τα ένδικα 
μέσα, 5) Προτάσεων για έκδοση διατάξεων, 6) Διατάξεων 
Προέδρου Εφετών και 7) Αποληψίμων. 

Το Αρχείο των Ποινικών αποφάσεων, των βουλευμάτων 
και των πειστηρίων, τηρούνται από τον Προϊστάμενο του 
τμήματος και φυλάσσονται σ’αυτό οι ποινικές αποφάσεις 
και τα πρακτικά, οι σχετικές δικογραφίες και τα λοιπά σχε¬ 
τικά έγγραφα. 

ΑΡΘΡΟ 5 

Η ισχύς του κανονισμού αυτού αρχίζει από της στην 
Εφημερίδα της Κυβερνήσεως δημοσιεύσεώς του. 

Κρίθηκε, αποφασίσθηκε στη Λαμία στις 9 Μαΐου 2000 
και δημοσιεύθηκε στις 18 Μαΐου 2000. 

Η ΠΡΟΕΔΡΟΣ ΟΙ ΕΦΕΤΕΣ Ο ΕΙΣΑΓΓΕΛΕΑΣ 

1) Γεώργιος Αλεξίου 

2) Στυλιανή Ζομπολα Νικόλαος Τουρλούπης 
Ελένη Σπηλιώτη 3)Αθανάσιος Λιάζος 

4)Γρηγόριος Λαπατάς 

Η ΓΡΑΜΜΑΤΕΑΣ 
Μαρία Πολυμέρου 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 16 Οκτωβρίου 2000 

ΟΥΠΟΥΡΓΟΣ 

ΜΙΧΑΗΛ ΣΤΑΘΟΠΟΥΛΟΣ 

□ 

Αριθ. Α- ΟΙΚ./48192/3258 (2) 

Έκδοση Χάρτη Υποχρεώσεων προς τον Καταναλωτή 
των οδηγών Ε.Δ.Χ. αυτοκινήτων. 

Ο ΥΠΟΥΡΓΟΣ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις της παρ. 3 του άρθρου 8 του Ν. 
2801/2000 (ΦΕΚ46Α) «Ρυθμίσεις Θεμάτων αρμοδιότητας 
του Υπουργείου Μεταφορών και Επικοινωνιών και άλλες 
διατάξεις». 

2. Τις διατάξεις του Ν. 1437/84 (ΦΕΚ59Α) «Ρύθμιση θε¬ 
μάτων επιβατηγών αυτοκινήτων δημόσιας χρήσης και άλ¬ 
λες διατάξεις». 

3. Τις διατάξεις των Π.Δ. 243/87 και 244/87 (ΦΕΚ 104 Α) 
περί κανονισμών λειτουργίας Ε.Δ.Χ. αυτοκινήτων. 

4. Το γεγονός ότι από τις διατάξεις της απόφασης αυ¬ 
τής δενπροκαλείται δαπάνη εις βάροςτου Κρατικού Προ¬ 
ϋπολογισμού, αποφασίζουμε: 

Εκδίδουμε τον «Χάρτη Υποχρεώσεων προς τον Κατανα¬ 
λωτή (Χ.Υ.Κ.)»των οδηγών Ε.Δ.Χ. αυτοκινήτων (ταξί- αγο¬ 
ραίων), ως εξής: 

Άρθρο Ιο 

Έργο Ε.Δ.Χ. αυτοκινήτων 

Τα Ε.Δ.Χ. αυτοκίνητα, σύμφωνα με την κείμενη νομοθε¬ 
σία, εκτελούν μεταφορές προσώπων (επιβατών) με τις 
αποσκευές που τους συνοδεύουν. 

Κάθε Ε.Δ.Χ. αυτοκίνητο έχει έδρα Δήμο ή Κοινότητα ή 
και ευρύτερη περιοχή, που νόμιμα καθορίζεται, εντός της 
οποίας υποχρεούται να παρέχει εξυπηρέτηση, χωρίς επι¬ 
λογή επιβατών. 

Μέσα στα όρια της έδρας του Ε.Δ.Χ. αυτοκινήτου (πε¬ 
ριμετρική ζώνη), εφαρμόζεται μονή ταρίφα, σύμφωνα με 
την κάθε φορά ισχύουσα τιμολογιακή πολιτική, ενώ εκτός 
αυτής διπλή ταρίφα. 

Άρθρο 2ο 
Ενημέρωση Κοινού 

1. Κάθε Ε.Δ.Χ., για την καλύτερη ενημέρωση και εξυπη¬ 
ρέτηση των πολιτών, υποχρεούται: 

α. Να έχει αναρτημένη, σε εμφανές σημείο απ’ όλους 
τους επιβάτες, πινακίδα σε ελληνική και αγγλική γλώσσα 
με: 

- Τα στοιχεία του αυτοκινήτου 

- Τα ισχύοντα τιμολόγια 


- Βασικές διαδρομές με το κατά προσέγγιση κόστος, οι 
οποίες ορίζονται με απόφαση του οικείου Νομάρχη. 

β. Να φυλάσσει σε ειδική θέση και να διαθέτει στους επι¬ 
βάτες, για ανάγνωση, τον «Χάρτη Υποχρεώσεων προς τον 
Καταναλωτή» και σε εμφανή θέση, βασικά στοιχεία του 
Χ.Υ.Κ. σε ειδικό έντυπο που θα εκδίδεται και διατίθεται 
από το ΥΜΕ. 

γ. Να αναρτά σε εμφανές σημείο την ΕΙΔΙΚΗ ΑΔΕΙΑ 
ΟΔΗΓΗΣΗΣ Ε.Δ.Χ. ΑΥΤΟΚΙΝΗΤΟΥ 
δ. Να διαθέτει οδηγό δρόμων, πλατειών και χάρτη της 
περιοχής. 

2. Κάθε οδηγός Ε.Δ.Χ. αυτοκινήτου οφείλει να γνωρίζει 
τα βασικότερα σημεία του προορισμού (τουριστικά, αξιο¬ 
θέατα, νοσοκομεία, Δημόσιες Υπηρεσίες κ.λπ.) της έδρας 
του και να παρέχει κάθε σχετική πληροφορία στον επιβά¬ 
τη που μεταφέρει. 

3. Κάθε οδηγός Ε.Δ.Χ. αυτοκινήτου υποχρεούται να πα¬ 
ρέχει οποιαδήποτε πληροφορία του ζητηθεί για την πα¬ 
ρεχόμενη εξυπηρέτηση (π.χ. κόμιστρο, διαδρομή, κ.λπ.). 

Άρθρο 3ο 

Υποχρεώσεις Οδηγού για τη μίσθωση 

Κάθε οδηγός Ε.Δ.Χ. αυτοκινήτου οφείλει: 
α. Να μην έχει κάνει χρήση οινοπνευματωδών ποτών ή 
ψυχοτρόπων ουσιών. 

β. Να μην επιλέγει, καθ’ οιονδήποτε τρόπο, επιβάτες, 
γ. Να θέτει σε λειτουργία τον κλιματισμό του οχήματος, 
δ. Να μην αρνείταιτη μίσθωση, εκτός αν ο επιβάτης βρί¬ 
σκεται υπό την επήρεια τοξικών ουσιών ή μέθης και δεν 
συνοδεύεται από άλλο νηφάλιο άτομο. 

ε. Να μην εισπράττει μεγαλύτερο κόμιστρο (πέραν του 
νομίμου). 

στ. Να μην εισπράττει κόμιστρο ανά επιβάτη 
ζ. Να μην παρέχει πολλαπλή εξυπηρέτηση 
η. Να μην διακόπτει τη μίσθωση, για λόγους προσωπι¬ 
κούς ή προμίσθωσης, χωρίςτη συγκατάθεση του πελάτη. 

θ. Να αναμένει τον επιβάτη, αν το ζητήσει, για 15 λεπτά 
της ώρας τουλάχιστον και για μεγαλύτερο διάστημα αν 
υπάρχει σοβαρός λόγος ή αν το ζητήσει ο επιβάτης και 
συμφωνεί. 

ι. Να δέχεται τη μεταφορά αποσκευών των επιβατών, 
εφόσον με την τοποθέτησή τους δεν παραβιάζονται οι 
διατάξεις του Κ.Ο.Κ. 

ια. Να φορτοεκφορτώνειτις αποσκευές από καιπροςτο 
πεζοδρόμιο. 

ιβ. Να δέχεται τη μεταφορά κατοικίδιων ζώων, εφόσον 
είναι καθαρά, ήρεμα, έχουν περιλαίμιο, φίμωτρο (αν πρό¬ 
κειται για σκύλους), ένδειξη κτηνιατρικού ελέγχου, κάθο¬ 
νται στο δάπεδο και συνοδεύονται από άτομο. 

ιγ. Να αρνείται τη μεταφορά εύφλεκτων ή εκρηκτικών ή 
άλλων υλικών, που ρυπαίνουν το χώρο του αυτοκινήτου. 

ιδ. Να μεριμνά για την ακριβή λειτουργία του ταξιμέ¬ 
τρου, την κατάσταση καθαριότητας του αυτοκινήτου 
(εσωτερικά - εξωτερικά) και την ασφαλή κυκλοφορία του 
(τεχνική κατάσταση - εφαρμογή του Κ.Ο.Κ.). 

ιε. Να σταματά για τη παραλαβή επιβατών στους καθο¬ 
ρισμένους σταθμούς (πιάτσες) ή στο δεξιό άκρο του οδο¬ 
στρώματος, εφόσον σ’ αυτό επιτρέπεται η στάση ή στο 
πλησιέστερο που επιτρέπεται η στάση, ποτέ όμως πάνω 
σε διασταυρώσεις ή στροφές και εφόσον η στάση δεν πα¬ 
ρεμποδίζει την κυκλοφορία των υπόλοιπων οχημάτων ή 
δεν δημιουργεί κινδύνους πρόκλησης ατυχήματος. 

Άρθρο 4ο 

Συμπεριφορά οδηγού προς επιβάτες 

Κάθε οδηγός Ε.Δ.Χ. αυτοκινήτου θα πρέπει: 
α. Να είναι ευπρεπής στην εμφάνιση, 
β. Να είναι ευγενικός, πρόθυμος και εξυπηρετικός στον 
επιβάτη. 

γ. Να μην καπνίζει, χωρίς τη συγκατάθεση των επιβα¬ 
τών. 

δ. Να μην θέτει σε λειτουργία μουσικές συσκευές, ούτε 
να ανοίγει τα παράθυρα του αυτοκινήτου (εκτός του πα¬ 
ραθύρου του οδηγού) χωρίς τη συγκατάθεση του επιβά¬ 
τη. 

ε. Να μην ομιλεί στον επιβάτη για θέματα που δεν είναι 
απαραίτητα για την παρεχόμενη εξυπηρέτηση. 

στ. Να χρησιμοποιεί τη συντομότερη διαδρομή για τον 
προορισμό του επιβάτη, εκτός αν ο επιβάτης επιλέξει άλ¬ 
λη διαδρομή. 

ζ. Να διακόπτει τη λειτουργία του ταξιμέτρου όταν στα¬ 
ματά για λόγους που ευθύνεται ο ίδιος (π.χ. ανεφοδια¬ 
σμός με καύσιμα, αλλαγή ελαστικού, μικροεπισκευή). 

η. Να δίδει απόδειξη στον επιβάτη, όταν του ζητηθεί, 
στην οποία αναγράφει υποχρεωτικά τον αριθμό κυκλο¬ 
φορίας του οχήματος. 

θ. Να δέχεται τη μεταφορά επιβατών μέχρι του αριθμού 
που αναγράφεται στην άδεια κυκλοφορίας. 

ι. Να ενημερώνει και να παρακινεί τους επιβάτες, να φο¬ 
ρούν τις ζώνες ασφαλείας, ανεξαρτήτως προορισμού αυ¬ 
τών. 

Άρθρο 5ο 

Συμπεριφορά επιβατών 

Οι επιβάτες - χρήστες των Ε.Δ.Χ. αυτοκινήτων οφεί¬ 
λουν: 

α. Να φορούν τις ζώνες ασφαλείας που φέρει το Ε.Δ.Χ. 
αυτοκίνητο. 

β. Να μην καπνίζουν, χωρίς τη συγκατάθεση του οδη¬ 
γού. 

γ. Να μην ανοίγουν τα παράθυρα, χωρίς τη συγκατάθε¬ 
ση του οδηγού. 

δ. Να είναι ευπρεπείς κατά τη διάρκεια της μίσθωσης 
και να μην εμποδίζουν το οδηγό με ενέργειές τους. 

ε. Να μην ομιλούν στον οδηγό για θέματα που δεν είναι 
απαραίτητα για την παρεχόμενη εξυπηρέτηση. 

στ. Να μην προσπαθούν να κατέβουν ή να ανέβουν στο 
αυτοκίνητο, όταν αυτό κινείται. 

ζ. Να μεριμνούν για την ασφαλή μεταφορά παιδιών, ζώ¬ 
ων ή αντικειμένων. 

η. Να μην προβαίνουν σε οποιαδήποτε ενέργεια, που 
μπορεί να προξενήσει φθορά στο αυτοκίνητο. 

θ. Αν όταν περιμένουν Ε.Δ.Χ. αυτοκίνητο και συγχρόνως 
περιμένουν, για μίσθωση, τυφλοί ή ανάπηροι ή έγκυες, να 
παραχωρούν τη προτεραιότητα σ’ αυτούς. 

ι. Αν ζητήσουν από μισθωμένο Ε.Δ.Χ. αυτοκίνητο, να 
τους περιμένει για το 1 δλεπτο της υποχρεωτικής αναμο¬ 
νής ή και για μεγαλύτερο διάστημα (αν υπάρχει σοβαρός 
λόγος ή το αποδεχθεί ο οδηγός), να επιδείξουν στον οδη¬ 
γό την αστυνομική τους ταυτότητα (για να κρατήσει ο 
οδηγός τα στοιχεία τους) ή να καταβάλουν το κόμιστρο 
προσαυξημένο κατά το κόστος της αναμονής των 15 λε¬ 
πτών. Η αναμονή του Ε.Δ.Χ. αυτοκινήτου, θα γίνεται 
στους καθορισμένους σταθμούς (πιάτσες) ή στο δεξιό, 


άκρο του οδοστρώματος, εφόσον σ’ αυτό επιτρέπεται η 
στάση, ποτέ όμως πάνω σε διασταυρώσεις. 

Άρθρο 6ο 

Τιμολόγιο Ε.Δ.Χ. αυτοκινήτων - Ταξίμετρα 

Το τιμολόγιο των Ε.Δ.Χ. αυτοκινήτων (που αναγράφεται 
στην ειδική πινακίδα που είναι αναρτημένη σε εμφανή θέ¬ 
ση) καθορίζεται, κάθε φορά, με απόφαση του Υπουργού 
Μεταφορών και Επικοινωνιών και περιλαμβάνει: 

1. Τα παρακάτω χιλιομετρικά κόστη: 

α. Το δικαίωμα εκκίνησης (σημαία) 

β. Το κόμιστρο ανά χιλιόμετρο διαδρομής: 

- εντός περιμετρικής ζώνης (μονή ταρίφα) 

- εκτός περιμετρικής ζώνης (διπλή ταρίφα) 

- νυκτερινή εξυπηρέτηση (διπλή ταρίφα) 

γ. Το κόμιστρο αναμονής 

Όσα Ε.Δ.Χ. αυτοκίνητα (αγοραία) δεν φέρουν ταξίμε¬ 
τρο, ο υπολογισμός του κομίστρου γίνεται με βάση το 
ισχύον τιμολόγιο και τη χιλιομετρική απόσταση κάθε δια¬ 
δρομής. 

2. Τις παρακάτω πρόσθετες επιβαρύνσεις που, κατά πε¬ 
ρίπτωση, επιβαρύνουν τον επιβάτη: 

α. Πρόσθετα σταθμών, για κάθε μίσθωση που γίνεται 
από σιδηροδρομικούς σταθμούς, σταθμούς λεωφορείων 
και λιμάνια ή από και προς αεροδρόμια. 

β. Για κάθε μία (1) αποσκευή που έχει βάρος μεγαλύτε¬ 
ρο των 10 κιλών. 

γ. Γιααπλή κλήση ραδιοταξί ή για προκαθορισμένο χρό¬ 
νο μίσθωσης (ραντεβού). 

3. Η ελάχιστη αποζημίωση για κάθε μίσθωση που κάθε 
φορά καθορίζεται. 

Άρθρο 7ο 

Παραβάσεις οδηγών - Έλεγχος - Διαδικασίες 

Οι οδηγοί των Ε.Δ.Χ. αυτοκινήτων υποχρεούνται στην 
εφαρμογή των κανόνων λειτουργίας που περιγράφονται 
στους Κανονισμούς λειτουργίας Ε.Δ.Χ. αυτοκινήτων. 

Για τους παραβάτες οδηγούς Ε.Δ.Χ. αυτοκινήτων, οι 
Κανονισμοί λειτουργίας προβλέπουν ποινές οι οποίες 
ποικίλουν ανάλογα με τη βαρύτητα της παράβασης. 

Η πιστοποίηση των παραβάσεων των διατάξεων των 
οικείων Κανονισμών λειτουργίας των οδηγών Ε.Δ.Χ. 
αυτοκινήτων γίνεται από τα αρμόδια όργανα της πολι¬ 
τείας (Αστυνομικά Όργανα, Μικτά Νομαρχιακά Συνερ¬ 
γεία Ελέγχων). Πέραν αυτών, αναφορές για παραβά¬ 
σεις του Κανονισμού λειτουργίας δύνανται να υπο¬ 
βάλλουν και οι πολίτες - επιβάτες των Ε.Δ.Χ. 
αυτοκινήτων, για όλα τα θέματα που αναφέρονται στις 
υποχρεώσεις των οδηγών. Η αναφορά αυτή υποβάλ¬ 
λεται στην αρμόδια υπηρεσία Μεταφορών και Επικοι¬ 
νωνιών της οικείας Νομαρχιακής Αυτοδιοίκησης, η 
οποία την παραπέμπει στο αρμόδιο Πειθαρχικό Συμ¬ 
βούλιο, που προβλέπει ο Κανονισμός λειτουργίας, το 
οποίο, με αιτιολογημένη απόφασή του, επιβάλλει την 
προβλεπόμενη κύρωση. 

Η απόφαση να δημοσιευθεί στην Εφημερίδα της Κυ- 
βερνήσεως. 

Αθήνα, 13 Οκτωβρίου 2000 

Ο ΥΠΟΥΡΓΟΣ 

ΧΡΙΣΤΟΣ ΒΕΡΕΛΗΣ 

Αριθ. 29294 (3) 

Σύσταση δημοτικού νομικού προσώπου στο Δήμο Εύο¬ 
σμου του Ν. Θεσσαλονίκης με την επωνυμία «Α' Δημο¬ 
τικός Παιδικός Σταθμός». 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις των άρθρων 26 (όπως αυτό αντικατα- 
στάθηκε στις παραγράφους 1,5 και 7 με τις όμοιες 6 - 8 
του άρθρου 9 του Ν. 2503/1997) και 203 του Δημοτικού 
και Κοινοτικού Κώδικα (Π.Δ. 410/1995). 

2. Τις διατάξεις της παρ. 10 του άρθρου 6 του Ν. 
2503/1997 (ΦΕΚ 107/Α/1997). 

3. Την αριθ. Π2β /2827/17.7.1997 (ΦΕΚ 637 τ. Β') από¬ 
φαση του Υπουργού Εσωτερικών Δημόσιας Διοίκησης 
και Αποκέντρωσης με θέμα «Πρότυπος κανονισμός λει¬ 
τουργίας δημοτικών νομικών προσώπων παιδικών και 
βρεφονηπιακών σταθμών». 

4. Την αριθ. Γ2β/4041/6.10.1999 (ΦΕΚ 1894/Β7 
18.10.1999) απόφαση του Υπουργού Υγείας και Πρόνοιας 
με την οποία μεταβιβάζεται ο Κρατικός Παιδικός Σταθμός 
Ευόσμου (Β. Δ. σύστασης 346/70, Φ.Ε.Κ. 107Α') στο δήμο 
Ευόσμου. 

δ.Τις αριθ. 502/1999 και 468/2000 αποφάσεις του δημο¬ 
τικού συμβουλίου Ευόσμου που αφορούν τη μεταβίβαση 
του Α'Κ. Π.Σ. Ευόσμου και τη σύσταση του παραπάνω νο¬ 
μικού προσώπου, αποφασίζουμε: 

1. Συστήνουμε δημοτικό νομικό πρόσωπο με την επω¬ 
νυμία «Α' Δημοτικός Παιδικός Σταθμός» στο δήμο Ευό¬ 
σμου του Νομού Θεσσαλονίκης. 

2. Σκοπός του νομικού προσώπου είναι η καθημερινή 
φύλαξη, φροντίδα, ημερήσια διατροφή, διαπαιδαγώγηση 
και ψυχαγωγία νηπίων εργαζομένων γονέων, η πολύ¬ 
πλευρη νοητική, συναισθηματική, κοινωνική, ψυχοσωμα¬ 
τική ανάπτυξη των παιδιών και η προπαρασκευή τους για 
τη φυσική μετάβασή τους από την οικογενειακή ζωή στο 
σχολικό περιβάλλον. 

3. Πόροι του νομικού προσώπου είναι: 

α) Η ετήσια επιχορήγηση του Υπουργείου Υγείας και 
Πρόνοιας. 

β) Η ετήσια επιχορήγηση του δήμου Ευόσμου, ύψους 
500.000 δρχ. τουλάχιστον. 

γ) Έκτακτες επιχορηγήσεις του δήμου Ευόσμου ή άλ¬ 
λων φορέων του δημοσίου. 

δ) Κάθε είδους συνδρομές, εισφορές, δωρεές, κληρο¬ 
νομιές και κληροδοσίες. 

ε) Έσοδα από την είσπραξη φυλάκτρων. 

στ) Πρόσοδοι από την περιουσία του. 

ζ) Κάθε άλλη νόμιμη πρόσοδος. 

4. Το νομικό πρόσωπο διοικείται από διοικητικό συμ¬ 
βούλιο σύμφωνα με τις διατάξεις της παραγράφου 3 του 
άρθρου 203 του Δημοτικού και Κοινοτικού Κώδικα (Π.Δ. 
410/1995) και των άρθρων 3 και 4 της αριθ. Π2β/ 
2827/17.7.1997 (ΦΕΚ 637 τ. Β') απόφασης του Υπουργού 
Εσωτερικών Δημόσιας Διοίκησης και Αποκέντρωσης. 

5. Το νομικό πρόσωπο εκπροσωπείται στα δικαστήρια 
και σε κάθε δημόσια αρχή από τον πρόεδρο του διοικητι¬ 
κού συμβουλίου και όταν αυτός κωλύεται από τον αντι¬ 
πρόεδρο. 

6. Κάλυψη δαπάνης: Από τις διατάξεις της απόφασης 
αυτής προκαλείται δαπάνη στο ύψος του ετήσιου προϋ¬ 
πολογισμού που συντάσσει το νομικό πρόσωπο ύψους 


περίπου 18.200.000 δρχ. για το τρέχον οικονομικό έτος 
προσαρμοζόμενο αναλόγως για τα επόμενα οικονομικά 
έτη. Στο ανωτέρω ποσό προστίθεται και η ετήσια επιχο¬ 
ρήγηση του δήμου Ευόσμου ύψους 500.000 δρχ. τουλά¬ 
χιστον που εγγράφεται στον Κ.Α. 211.9σττου προϋπολο¬ 
γισμού του. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 26 Σεπτεμβρίου 2000 

Με εντολή Γ ενικού Γ ραμματέα Περιφέρειας 
Ο Γενικός Διευθυντής 
ΔΗΜΟΣΘΕΝΗΣ ΣΑΡΗΓΙΑΝΝΗΣ 

□ 

Αριθ. 29295 (4) 

Σύσταση δημοτικού νομικού προσώπου στο Δήμο Ευό- 
σμουτου Ν. Θεσσαλονίκης με την επωνυμία «Β'Δημο¬ 
τικός Παιδικός Σταθμός». 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις των άρθρων 26 (όπως αυτό αντικατα- 
στάθηκε στις παραγράφους 1,5 και 7 με τις όμοιες 6 - 8 
του άρθρου 9 του Ν. 2503/1997) και 203 του Δημοτικού 
και Κοινοτικού Κώδικα (Π.Δ. 410/1995). 

2. Τις διατάξεις της παρ. 10 του άρθρου 6 του Ν. 
2503/1997 (ΦΕΚ 107/Α/1997). 

3. Την αριθ. Π2β /2827/17.7.1997 (ΦΕΚ 637 τ. Β') από¬ 
φαση του Υπουργού Εσωτερικών Δημόσιας Διοίκησης 
και Αποκέντρωσης με θέμα «Πρότυπος κανονισμός λει¬ 
τουργίας δημοτικών νομικών προσώπων παιδικών και 
βρεφονηπιακών σταθμών». 

4. Την αριθ. Γ2β/4041/6.10.1999 (ΦΕΚ 1894/Β7 
18.10.1999) απόφαση του Υπουργού Υγείας και Πρόνοι¬ 
ας με την οποία μεταβιβάζεται ο Β' Κρατικός Παιδικός 
Σταθμός Ευόσμου (Β. Δ. σύστασης 753/77, Φ.Ε.Κ. 248Α') 
στο δήμο Ευόσμου. 

δ.Τις αριθ. 502/1999 και 469/2000 αποφάσεις του δημο¬ 
τικού συμβουλίου Ευόσμου που αφορούν τη μεταβίβαση 
του Β'Κ. Π.Σ. Ευόσμου και τη σύσταση του παραπάνω νο¬ 
μικού προσώπου, αποφασίζουμε: 

1. Συστήνουμε δημοτικό νομικό πρόσωπο με την επω¬ 
νυμία «Β' Δημοτικός Παιδικός Σταθμός» στο δήμο Ευό¬ 
σμου του Νομού Θεσσαλονίκης. 

2. Σκοπός του νομικού προσώπου είναι η καθημερινή 
φύλαξη, φροντίδα, ημερήσια διατροφή, διαπαιδαγώγηση 
και ψυχαγωγία νηπίων εργαζομένων γονέων, η πολύ¬ 
πλευρη νοητική, συναισθηματική, κοινωνική, ψυχοσωμα¬ 
τική ανάπτυξη των παιδιών και η προπαρασκευή τους για 
τη φυσική μετάβαση τους από την οικογενειακή ζωή στο 
σχολικό περιβάλλον. 

3. Πόροι του νομικού προσώπου είναι: 

α) Η ετήσια επιχορήγηση του Υπουργείου Υγείας και 
Πρόνοιας. 

β) Η ετήσια επιχορήγηση του δήμου Ευόσμου, ύψους 
500.000 δρχ. τουλάχιστον. 

γ) Έκτακτες επιχορηγήσεις του δήμου Ευόσμου ή άλ¬ 
λων φορέων του δημοσίου. 

δ) Κάθε είδους συνδρομές, εισφορές, δωρεές, κληρο¬ 
νομιές και κληροδοσίες. 

ε) Έσοδα από την είσπραξη φυλάκτρων. 

στ) Πρόσοδοί από την περιουσία του. 

ζ) Κάθε άλλη νόμιμη πρόσοδος. 

4. Το νομικό πρόσωπο διοικείται από διοικητικό συμ¬ 
βούλιο σύμφωνα με τις διατάξεις της παραγράφου 3 του 
άρθρου 203 του Δημοτικού και Κοινοτικού Κώδικα (Π.Δ. 
410/1995) και των άρθρων 3 και 4 της αριθ. Π2β/ 
2827/17.7.1997 (ΦΕΚ637τ. Β') απόφασης του Υπουργού 
Εσωτερικών Δημόσιας Διοίκησης και Αποκέντρωσης. 

5. Το νομικό πρόσωπο εκπροσωπείται στα δικαστήρια 
και σε κάθε δημόσια αρχή από τον πρόεδρο του διοικητι¬ 
κού συμβουλίου και όταν αυτός κωλύεται από τον αντι¬ 
πρόεδρο. 

6. Κάλυψη δαπάνης: Από τις διατάξεις της απόφασης 
αυτής προκαλείται δαπάνη στο ύψος του ετήσιου προϋ¬ 
πολογισμού που συντάσσει το νομικό πρόσωπο ύψους 
περίπου 25.680.000 δρχ. για το τρέχον οικονομικό έτος 
προσαρμοζόμενο αναλόγως για τα επόμενα οικονομικά 
έτη. Στο ανωτέρω ποσό προστίθεται και η ετήσια επιχο¬ 
ρήγηση του δήμου Ευόσμου ύψους 500.000 δρχ. τουλά¬ 
χιστον που εγγράφεται στον Κ.Α. 211.9σττου προϋπολο¬ 
γισμού του. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 26 Σεπτεμβρίου 2000 

Με εντολή Γενικού Γραμματέα Περιφέρειας 
Ο Γ ενικός Διευθυντής 
ΔΗΜΟΣΘΕΝΗΣ ΣΑΡΗΓΙΑΝΝΗΣ 

□ 

Αριθ. 29296 (5) 

Σύσταση δημοτικού νομικού προσώπου στο Δήμο Ευό¬ 
σμου του Ν. Θεσσαλονίκης με την επωνυμία «Γ Δημο¬ 
τικός Παιδικός Σταθμός». 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις των άρθρων 26 (όπως αυτό αντικατα- 
στάθηκε στις παραγράφους 1,5 και 7 με τις όμοιες 6 - 8 
του άρθρου 9 του Ν. 2503/1997) και 203 του Δημοτικού 
και Κοινοτικού Κώδικα (Π.Δ. 410/1995). 

2. Τις διατάξεις της παρ. 10 του άρθρου 6 του Ν. 
2503/1997 (ΦΕΚ 107/Α/1997). 

3. Την αριθ. Π2β/2827/17.7.1997 (ΦΕΚ 637τ. Β') απόφα¬ 
ση του Υπουργού Εσωτερικών Δημόσιας Διοίκησης και 
Αποκέντρωσης με θέμα «Πρότυπος κανονισμός λειτουρ¬ 
γίας δημοτικών νομικών προσώπων παιδικών και βρεφο¬ 
νηπιακών σταθμών». 

4. Την αριθ. Γ2β/4041/6.10.1999 (ΦΕΚ 1894/Β7 
18.10.1999) απόφαση του Υπουργού Υγείας και Πρόνοι¬ 
ας με την οποία μεταβιβάζεται ο Γ Κρατικός Παιδικός 
Σταθμός Ευόσμου (Β. Δ. σύστασης 346/70, Φ.Ε.Κ. 107Α') 
στο δήμο Ευόσμου. 

5. Τις αριθ. 502/1999 και 470/2000 αποφάσεις του δημο¬ 
τικού συμβουλίου Ευόσμου που αφορούν τη μεταβίβαση 
του Γ'Κ. Π. Σ. Ευόσμου καιτη σύσταση του παραπάνω νο¬ 
μικού προσώπου, αποφασίζουμε: 

1. Συστήνουμε δημοτικό νομικό πρόσωπο με την επω¬ 
νυμία «Γ Δημοτικός Παιδικός Σταθμός» στο δήμο Ευό¬ 
σμου του Νομού Θεσσαλονίκης. 

2. Σκοπός του νομικού προσώπου είναι η καθημερινή 
φύλαξη, φροντίδα, ημερήσια διατροφή, διαπαιδαγώγηση 


και ψυχαγωγία νηπίων εργαζομένων γονέων, η πολύ¬ 
πλευρη νοητική, συναισθηματική, κοινωνική, ψυχοσωμα¬ 
τική ανάπτυξη των παιδιών και η προπαρασκευή τους για 
τη φυσική μετάβασή τους από την οικογενειακή ζωή στο 
σχολικό περιβάλλον. 

3. Πόροι του νομικού προσώπου είναι: 

α) Η ετήσια επιχορήγηση του Υπουργείου Υγείας και 
Πρόνοιας. 

β) Η ετήσια επιχορήγηση του δήμου Ευόσμου, ύψους 
500.000 δρχ. τουλάχιστον. 

γ) Έκτακτες επιχορηγήσεις του δήμου Ευόσμου ή άλ¬ 
λων φορέωντου δημοσίου. 

δ) Κάθε είδους συνδρομές, εισφορές, δωρεές, κληρο¬ 
νομιές και κληροδοσίες. 

ε) Έσοδα από την είσπραξη φυλάκτρων. 

στ) Πρόσοδοι από την περιουσία του. 

ζ) Κάθε άλλη νόμιμη πρόσοδος. 

4. Το νομικό πρόσωπο διοικείται από διοικητικό συμ¬ 
βούλιο σύμφωνα με τις διατάξεις της παραγράφου 3 του 
άρθρου 203 του Δημοτικού και Κοινοτικού Κώδικα (Π.Δ. 
410/1995) και των άρθρων 3 και 4 της αριθ. 
Π2β/2827/17.7.1997 (ΦΕΚ 637 τ. Β') απόφασης του 
Υπουργού Εσωτερικών Δημόσιας Διοίκησης και Αποκέ¬ 
ντρωσης. 

5. Το νομικό πρόσωπο εκπροσωπείται στα δικαστήρια 
και σε κάθε δημόσια αρχή από τον πρόεδρο του διοικητι¬ 
κού συμβουλίου και όταν αυτός κωλύεται από τον αντι¬ 
πρόεδρο. 

6. Κάλυψη δαπάνης: Από τις διατάξεις της απόφασης 
αυτής προκαλείται δαπάνη στο ύψος του ετήσιου προϋ¬ 
πολογισμού που συντάσσει το νομικό πρόσωπο ύψους 
περίπου 22.500.000 δρχ. για το τρέχον οικονομικό έτος 
προσαρμοζόμενο αναλόγως για τα επόμενα οικονομικά 
έτη. Στο ανωτέρω ποσό προστίθεται και η ετήσια επιχο¬ 
ρήγηση του δήμου Ευόσμου ύψους 500.000 δρχ. τουλά¬ 
χιστον που εγγράφεται στον Κ.Α. 211.9σττου προϋπολο¬ 
γισμού του. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 26 Σεπτεμβρίου 2000 

Με εντολή Γ ενικού Γ ραμματέα Περιφέρειας 
Ο Γ ενικός Διευθυντής 
ΔΗΜΟΣΘΕΝΗΣ ΣΑΡΗΓΙΑΝΝΗΣ 

□ 

Αριθ. 29.297 (6) 

Σύσταση δημοτικού νομικού προσώπου στο Δήμο Ευό¬ 
σμου του Ν. Θεσσαλονίκης με την επωνυμία «Δ' Δημο¬ 
τικός Παιδικός Σταθμός». 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις των άρθρων 26 (όπως αυτό αντικατα- 
στάθηκε στις παραγράφους 1,5 και 7 με τις όμοιες 6 - 8 
του άρθρου 9 του Ν. 2503/1997) και 203 του Δημοτικού 
και Κοινοτικού Κώδικα (Π.Δ. 410/1995). 

2. Τις διατάξεις της παρ. 10 του άρθρου 6 του Ν. 
2503/1997 (ΦΕΚ 107/Α/1997). 

3. Την αριθ. Π2β/2827/17.7.1997 (ΦΕΚ 637 τ. Β') απόφα¬ 
ση του Υπουργού Εσωτερικών Δημόσιας Διοίκησης και 
Αποκέντρωσης με θέμα «Πρότυπος κανονισμός λειτουρ- 

γίας δημοτικών νομικών προσώπων παιδικών και βρεφο¬ 
νηπιακών σταθμών». 

4. Την αριθ. Γ2β/4041/6.10.1999 (ΦΕΚ 1894/Β7 
18.10.1999) απόφαση του Υπουργού Υγείας και Πρόνοι¬ 
ας με την οποία μεταβιβάζεται ο Δ' Κρατικός Παιδικός 
Σταθμός Ευόσμου (Β. Δ. σύστασης 346/70, Φ.Ε.Κ. 107Α') 
στο δήμο Ευόσμου. 

5. Τις αριθ. 502/1999 και 471 /2000 αποφάσεις του δημο¬ 
τικού συμβουλίου Ευόσμου που αφορούν τη μεταβίβαση 
του Δ' Κ. Π. Σ. Ευόσμου και τη σύσταση του παραπάνω νο¬ 
μικού προσώπου, αποφασίζουμε: 

1. Συστήνουμε δημοτικό νομικό πρόσωπο με την επω¬ 
νυμία «Δ' Δημοτικός Παιδικός Σταθμός» στο δήμο Ευό¬ 
σμου του Νομού Θεσσαλονίκης. 

2. Σκοπός του νομικού προσώπου είναι η καθημερινή 
φύλαξη, φροντίδα, ημερήσια διατροφή, διαπαιδαγώγηση 
και ψυχαγωγία νηπίων εργαζομένων γονέων, η πολύ¬ 
πλευρη νοητική, συναισθηματική, κοινωνική, ψυχοσωμα¬ 
τική ανάπτυξη των παιδιών και η προπαρασκευή τους για 
τη φυσική μετάβασή τους από την οικογενειακή ζωή στο 
σχολικό περιβάλλον. 

3. Πόροι του νομικού προσώπου είναι: 

α) Η ετήσια επιχορήγηση του Υπουργείου Υγείας και 
Πρόνοιας. 

β) Η ετήσια επιχορήγηση του δήμου Ευόσμου, ύψους 
500.000 δρχ. τουλάχιστον. 

γ) Έκτακτες επιχορηγήσεις του δήμου Ευόσμου ή άλ¬ 
λων φορέων του δημοσίου. 

δ) Κάθε είδους συνδρομές, εισφορές, δωρεές, κληρο¬ 
νομιές και κληροδοσίες. 


ε) Έσοδα από την είσπραξη φυλάκτρων. 

στ) Πρόσοδοι από την περιουσία του. 

ζ) Κάθε άλλη νόμιμη πρόσοδος. 

4. Το νομικό πρόσωπο διοικείται από διοικητικό συμ¬ 
βούλιο σύ μφωνα με τις διατάξεις της παραγράφου 3 του 
άρθρου 203 του Δημοτικού και Κοινοτικού Κώδικα (Π.Δ. 
410/1995) και των άρθρων 3 και 4 της αριθ. 
Π2β/2827/17.7.1997 (ΦΕΚ 637 τ. Β') απόφασης του 
Υπουργού Εσωτερικών Δημόσιας Διοίκησης και Αποκέ¬ 
ντρωσης. 

5. Το νομικό πρόσωπο εκπροσωπείται στα δικαστήρια 
και σε κάθε δημόσια αρχή από τον πρόεδρο του διοικητι¬ 
κού συμβουλίου και όταν αυτός κωλύεται από τον αντι¬ 
πρόεδρο. 

6. Κάλυψη δαπάνης: Από τις διατάξεις της απόφασης 
αυτής προκαλείται δαπάνη στο ύψος του ετήσιου προϋ¬ 
πολογισμού που συντάσσει το νομικό πρόσωπο ύψους 
περίπου 29.750.000 δρχ. για το τρέχον οικονομικό έτος 
προσαρμοζόμενο αναλόγως για τα επόμενα οικονομικά 
έτη. Στο ανωτέρω ποσό προστίθεται και η ετήσια επιχο¬ 
ρήγηση του δήμου Ευόσμου ύψους 500.000 δρχ. τουλά¬ 
χιστον που εγγράφεται στον Κ.Α. 211.9σττου προϋπολο¬ 
γισμού του. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 26 Σεπτεμβρίου 2000 

Με εντολή Γ ενικού Γ ραμματέα Περιφέρειας 
Ο Γενικός Διευθυντής 
ΔΗΜΟΣΘΕΝΗΣ ΣΑΡΗΓΙΑΝΝΗΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕ1.ΕΧ 22321 1 ΥΡΕΤ ΘΡ * ΡΑΧ 52 34 312 
ΗΛΕΚΤΡΟΝΙΚΗ ΔΙΕΥΘΥΝΣΗ: Ηΐΐρ: νννννν.βΐ. 9 γ 
β-ΠΊδίΙ: ννθβΓΠ35ΐΘΓ @ Θ1.0Γ 


ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 


Σολωμού 51 

ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε. - Ε.Π.Ε. 

5225 761 - 5230 841 

ΘΕΣΣΑΛΟΝΙΚΗ - Βασ. Όλγας 227 - Τ.Κ. 54100 

(031)423 956 

Πληροφορίες δημοσιευμάτων λοιπών Φ.Ε.Κ. 

5225 713 - 5249 547 

ΠΕΙΡΑΙΑΣ -Νικήτα 6-8 Τ.Κ. 185 31 

4135 228 

Πώληση Φ.Ε.Κ. 

5239 762 

ΠΑΤΡΑ - Κορίνθου 327 - Τ.Κ. 262 23 

(061) 6381 100 

Φωτοαντίγραφα παλαιών Φ.Ε.Κ. 

5248 141 



Βιβλιοθήκη παλαιών Φ.Ε.Κ. 

5248 188 

ΙΩΑΝΝΙΝΑ - Διοικητήριο Τ.Κ. 450 44 

(0651) 87215 

Οδηγίες για δημοσιεύματα Α.Ε. - Ε.Π.Ε. 

5248 785 

ΚΟΜΟΤΗΝΗ - Δημοκρατίας 1 Τ.Κ. 691 00 

(0531) 22 858 

Εγγραφή Συνδρομητών Φ.Ε.Κ. και 


ΛΑΡΙΣΑ - Διοικητήριο Τ.Κ. 411 10 

(041) 597449 

αποστολή Φ.Ε.Κ. 

5248 320 

ΚΕΡΚΥΡΑ -Σαμαρά 13 Τ.Κ. 491 00 

(0661) 89 127/89 120 



ΗΡΑΚΛΕΙΟ - Πλ. Ελευθερίας 1, Τ.Κ. 711 10 
ΛΕΣΒΟΣ - Πλ. Κωνσταντινουπόλεως 

(081) 396 223 



Τ.Κ. 811 00 Μυτιλήνη 

(0251) 46 888/47 533 


ΠΕΡΙΦΕΡΕΙΑΚΑ ΓΡΑΦΕΙΑ 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 

• Για τα ΦΕΚ από 1 μέχρι 8 σελίδες 200 δρχ. 

• Για τα ΦΕΚ από 8 σελίδες και πάνω η τιμή πώλησης κάθε φύλλου (δσέλιδου ή μέρους αυτού) προσαυξάνεται κατά 100 δρχ. ανά 
βσέλιδο ή μέρος αυτού. 

• ΓιαταΦΕΚτου Τεύχους Προκηρύξεων Α.Σ.Ε.Π. ανεξαρτήτως αριθμού σελίδων δρχ. 100. (Σε περίπτωση Πανελλήνιου Διαγω¬ 
νισμού η τιμή θα προσαυξάνεται κατά δρχ. 100 ανά δσέλιδο ή μέρος αυτού). 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Τεύχος 

Κ.Α.Ε. Προϋπολογισμού 

Κ.Α.Ε. εσόδου υπέρ 


2531 


ΤΑΠΕΤ3512 

Α' (Νόμοι, Π.Δ., Συμβάσεις κ.λπ.) 

60.000 δρχ. 

3.000 

δρχ· 

Β' (Υπουργικές αποφάσεις κ.λπ.) 

70.000 

» 

3.500 

» 

Γ' (Διορισμοί, απολύσεις κ.λπ. Δημ. Υπαλλήλων) 

15.000 

» 

750 

» 

Δ' (Απαλλοτριώσεις, πολεοδομία κ.λπ.) 

70.000 

» 

3.500 

» 

Αναπτυξιακών Πράξεων (Τ.Α.Π.Σ.) 

30.000 

» 

1.500 

» 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

15.000 

» 

750 

» 

Παράρτημα (Προκηρύξεις θέσεων ΔΕΠ κ.τλ.) 

5.000 

» 

250 

» 

Δελτίο Βιομηχανικής Ιδιοκτησίας (Δ.Ε.Β.Ι.) 

10.000 

» 

500 

» 

Ανωτάτου Ειδικού Δικαστηρίου (Α.Ε.Δ.) 

3.000 

» 

150 

» 

Προκηρύξεων Α.Σ.Ε.Π. 

10.000 

» 

500 

» 

Ανωνύμων Εταιρειών & Ε.Π.Ε. 

300.000 

» 

15.000 

» 

Διακηρύξεων Δημοσίων Συμβάσεων (Δ.Δ.Σ.) 

50.000 

» 

2.500 

» 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

300.000 

» 

15.000 

» 


* Οι συνδρομές του εσωτερικού προπληρώνονται στα Δημόσια Ταμεία που δίνουν αποδεικτικό είσπραξης (διπλότυπο) το οποίο 
με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται με το διπλάσιο των ανωτέρω τιμών. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράπεται από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31 η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από 08.00' έως 13.00" 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



































